a) Puede suponer pone-y llendes al avance del procesu de formación de la gran rede clientelar entamada pol sector arecista, que se superpón -cuando nun entra en conflictu- a la rede clientelar más "clásica" xestionada por Fernández Villa y el SOMA. Esti procesu, mui asemeyáu al que vivió el PRI mexicanu hai una década, cuando los sectores más averaos al clientelismu populista fueron apoderaos polos sectores modernizadores que combinaben clientelismu y neolliberalismu, podría suponer un secuestru de la sociedá civil que formalizara un modelu políticu qu'afitare mayoríes electorales del PSOE n'Asturies per décades, al traviés d'un control total de los medios de comunicación, los fondos europeos y la contratación d'obres públiques.